The Favourite

**The Favourite** on vuonna 2018 ensi-iltansa saanut historiallinen draamakomediaelokuva, jonka on ohjannut Giórgos Lánthimos. Se sijoittuu 1700-luvulle kuningatar Annan valtakauteen ja kertoo kahdesta naisesta, jotka kilpailevat hovissa kuningattaren suosiosta. Elokuvan pääosissa ovat Olivia Colman, Emma Stone, Rachel Weisz, Nicholas Hoult, Joe Alwyn, James Smith ja Mark Gatiss. Irlannissa, Isossa-Britanniassa ja Yhdysvalloissa yhteistuotettu elokuva kuvattiin Hatfield Housessa, Hertfordshiressa ja Hampton Courtin palatsissa, Richmond upon Thamesissa, Englannissa keväällä 2017.

*The Favourite* sai maailmanensi-iltansa 30. elokuuta 2018 Venetsian elokuvajuhlilla, missä se palkittiin Grandy Jury -palkinnolla ja parhaan naispääosan Volpi Cup -palkinnolla (Colman). Teatteriensi-illan se sai Yhdysvalloissa 23. marraskuuta 2018. Suomessa sen ensi-ilta on 8. helmikuuta 2019.

Elokuva palkittiin parhaan musikaali- tai komediaelokuvan naispääosan Golden Globella (Colman) ja sai Golden Globe -ehdokkuudet myös parhaasta musikaali- tai komediaelokuvasta, naissivuosasta (Stone ja Weisz) ja käsikirjoituksesta. Elokuva sai myös parhaan brittiläisen independent-elokuvan palkinnon. Elokuva sai eniten Bafta-ehdokkuuksia vuonna 2019 yhteensä 12 ehdokkuutta. Colman palkittiin myös parhaan naispääosan Oscarilla. Elokuva sai kokonaisuudessaan 10 Oscar-ehdokkuutta vuoden 2019 gaalassa muun muassa parhaasta elokuvasta, ohjauksesta, naissivuosasta (Stone ja Weisz) ja alkuperäisestä käsikirjoituksesta.

## Juoni
Vuonna 1705 Englanti on sodassa Ranskan kanssa. Kuningatar Anna on huonokuntoinen eikä hallitseminen kiinnosta häntä; hän viettää mieluummin aikaa esimerkiksi kaniensa kanssa, jotka ovat korvikkeita hänen kuolleille lapsilleen. Hänen uskottunsa, neuvonantajansa ja salainen rakastajansa Sarah Churchill käytännössä hallitsee maata Annan kautta. Oppositiojohtaja Robert Harley yrittää estää Sarahia ohjaamasta Annaa.

Abigail Hill, Sarahin köyhä nuorempi serkku, saapuu palatsiin työtä etsien ja pakotetaan tekemään vähäpätöistä työtä tiskipiitona. Nähtyään kuningattaren kärsivän kihdistä Abigail hakee hänelle yrttejä. Kun yrtit auttavat kuningatarta, Sarah tekee Abigailista hovineidin. Eräänä yönä Abigail todistaa Sarahin ja kuningattaren harrastamassa seksiä. Harley pyytää Abigailia vakoilemaan heitä. Abigail tyrmää hänet ja kertoo tarjouksesta Sarahille, vihjaten että hän tietää heidän salaisuudesta.

Abigail ystävystyy Annaan, ja heidän suhteestaan tulee seksuaalinen. Sarah saa tietää tästä ja yrittää epäonnistuneesti päästä eroon Abigailista. Abigail harkitsee Harleyn tarjousta uudestaan ja myrkyttää Sarahin teen, minkä jälkeen Sarah herää ilotalosta.

Luullen, että Sarah on jättänyt hänet, Anna ottaa Abigailin siipensä alle ja järjestää hänen avioliittonsa eversti Mashamin kanssa, palauttaen Abigailin aatelisen aseman paronittarena. Abigail auttaa Harleyta vaikuttamaan Annan päätöksiin sodasta.

Sarah palaa, ja Abigail tarjoaa sovintoa, mutta Sarah ei hyväksy sitä. Sarah antaa Annalle uhkavaatimuksen: joko Anna muuttaa asenteensa sodasta ja lähettää Abigailin pois, tai Sarah julkistaa kirjeet, jotka paljastavat heidän seksisuhteensa. Myöhemmin Sarah katuvaisena polttaa kirjeet, mutta Anna lähettää hänet silti pois.

Ylirahastonhoitaja ja keskeinen neuvonantaja Godolphin suostuttelee Annan korjaamaan suhteensa Sarahiin. Abigail esittää Annalle tekaistuja todisteita Sarahin kavalluksesta, mutta Anna ei usko niihin. Abigail polttaa Sarahin lähettämät kirjeet Annalle. Anna, loukkaantuneena että Sarah ei ole vastannut hänelle, käyttää kavallusta tekosyynä lähettää Sarah ja hänen aviopari maanpakoon.

Kun Sarah on poissa, Abigail alkaa laiminlyödä Annaa. Eräänä päivänä hän pahoinpitelee yhtä Annan kaneista. Erittäin sairas Anna pyytää Abigailia hieromaan jalkojaan ja suuttumuksissaan alkaa repiä Abigailin hiuksia.

## Näyttelijät

## Vastaanotto

### Palkinnot ja ehdokkuudet

## Lähteet

## Aiheesta muualla
*